गौरतलब है कि विश्‍वनाथ गोकर्ण की आदतों से परेशान होने के चलते ही अम्‍बुजेश शुक्‍ला, आशीष तिवारी, कुमार विजय, प्रमीला तिवारी, अमित यादव, आशुतोष पाण्‍डये, अरुण मिश्रा, वीणा तिवारी एवं रितु सिंह जैसे लोगों को अखबार छोड़ना पड़ा. रितु सिंह को तो जिन परिस्थितियों में संस्‍थान से जाना पड़ा उसने तो बनारस की प‍त्रकारिता में भूचाल ला दिया था. अभी पिछले दिनों फोटोग्राफर मदन मेहरोत्रा विश्‍वनाथ गोकर्ण के निशाना बने. उन्‍हें जबरिया परेशान करके जमशेदपुर भिजवाया गया. खबर है कि वहां भी उनके साथ सौतेला व्‍यवहार किया जा रहा है. सवाल यह है कि आखिर प्रबंधन ने अपने आंख पर कौन सी पट्टी बांध रखी है कि उसे कुछ दिखाई नहीं दे रहा है.